**Versul**

*Lucian-Horațiu Hînsa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu încerc să-mi pierd esența

Chinuindu-mi existența-

Versurile-n noapte m-au purtat, mereu

Pe vântul inspirației

În spiritul creației

Învățat-am ce înseamnă eu.

Niciodată stabil,

Întunecat pământul

Mi-a zidit subtil

Mormântul.

Dintotdeauna colindat

Orizont neterminat-

Deasupra zării întrezărit

Zenit.

Dar o viața-mi este dat să am !

O mare lată, nesfârșită

Și-o iubire ce se așteaptă a fi

Trăită.

Și mă întreb eu astfel,

Ar putea să fie altfel?

Orizont ce alungit

Poartă vise-n infinit

Mai mereu inspiră chinul

Și destinul.

Căci departe-s idealuri,

Visuri vaste, inocente

Însă toate acestea sunt de versuri

Dependente.

O condiție de poet

Și-o condiție de iubire

Mi-a fost dat din timpurile vechi

Să port

În fire.

Și chiar de n-am să te cuprind vreodată

Înălțare exaltată,

Încântat voi fi mereu-

Versul naște-n toți poeții

Zeu.